OpenLLM-France/wikimedia huggingface dataset:
# Ramon Balasch i Cortina

Ramon Balasch i Cortina (Vic, 14 de febrer de 1940) fou un futbolista català de les dècades de 1950 i 1960.

## Trajectòria

Fou un davanter centre molt tècnic, amb domini de les dues cames i amb un fort xut. Amb 14 anys ingressà al futbol base del RCD Espanyol, procedent de la UE Vic. Destacà jugant al juvenil, arribant a jugar amb les seleccions catalana i espanyola de la categoria, disputant amb aquesta darrera el Campionat d'Europa del 1957. La temporada 1957-58 ingressà al primer equip, però només disputà un partit de lliga en tota la temporada, davant el Reial Saragossa, partit en que actuà amb febre. Marxà cedit a la UE Figueres i al CE L'Hospitalet. L'any 1960 signà per l'Hèrcules CF, club on rendí a alt nivell a Segona Divisió. El 1964 jugà amb el CE Europa, també a Segona. L'any 1967 es retirà del futbol i s'establí a Alacant com a aparellador.

## Referències

* 1 2 3 4 «Ramon Balasch: «Vaig jugar amb febre l'únic partit a Primera»». www.osonacomarca.com, 22-06-2007. Arxivat de l'original el 2014-09-27. [Consulta: 1r octubre 2014].
* 1 2 3 4 5 «Fitxa de Balasch». Periquito.cat. [Consulta: 1r octubre 2014].
* ↑ «Los preseleccionados nacionales juveniles». Mundo Deportivo, 29-03-1957. [Consulta: 1r octubre 2014].
* 1 2 «Entrevista a Ramon Balasch». COLEGIO OFICIAL DE APAREJADORES Y ARQUITECTOS TÉCNICOS (Alacant). Arxivat de l'original el 2015-02-03. [Consulta: 1r octubre 2014].

## Enllaços externs

* Perfil a BDFutbol
# Talníkovi

Talníkovi (en rus: Тальниковый) és un poble (un possiólok) de l'óblast d'Astracan, a Rússia, segons el cens del 2010 tenia 443 habitants.

## Referències

* ↑ Карта села Бирючек в Астраханской области
* ↑ «Всероссийская перепись населения 2010 года. 1. Численность и размещение населения Астраханской области». Arxivat de l'original el 2018-08-27. [Consulta: 18 març 2019].
* ↑ Расстояние от Бирючека до Камызяка
# Sant Esteve d'Esplugafreda

Sant Esteve d'Esplugafreda és l'església parroquial d'origen romànic del poble d'Esplugafreda, de l'antic terme del mateix nom, actualment pertanyent al de Tremp.
És un edifici molt transformat al llarg dels segles. Conserva, però, molts fragments d'època romànica.
És d'una sola nau, que només conserva fragments dels murs laterals amb elements romànics. La resta correspon a una església dels segles XVI i posteriors.

## Bibliografia

* GAVÍN, Josep M. Pallars Jussà. Barcelona: Arxiu Gavín, 1981 (Inventari d'esglésies,8). ISBN 84-85180-25-9.

## Enllaços externs

* Institut Cartogràfic de Catalunya
# A Series of Unfortunate Events

A Series of Unfortunate Events són una sèrie de 13 novel·les fantàstiques escrites per Lemony Snicket (Daniel Handler).

## Llibres de la sèrie

* The Bad Beginning (1999).
* The Reptile Room (1999).
* The Wide Window (2000).
* The Miserable Mill (2000).
* The Austere Academy (2000).
* The Ersatz Elevator (2001).
* The Vile Village (2001).
* The Hostile Hospital (2001).
* The Carnivorous Carnival (2002).
* The Slippery Slope (2003).
* The Grim Grotto (2004).
* The Penultimate Peril (2005).
* The End (2006).

## Adaptacions cinematogràfiques

* Un seguit de desgràcies catastròfiques de Lemony Snicket es va estrenar el desembre de 2004, produïda per Paramount Pictures i DreamWorks. Va ser un gran èxit a nivell mundial. El coproductor de la cinta és el fillastre de Lemony Snicket, Robert Gordon.

## Adaptacions televisives

* A Series of Unfortunate Events (sèrie) és una sèrie de televisió estatunidenca de Netflix, basada en les novel·les infantils que es va estrenar el 13 de gener del 2017.

## Referències

* ↑ Saraiya, Sonia. «"TV Review: Lemony Snicket’s ‘A Series of Unfortunate Events' on Netflix» (en anglès). Variety, 06-01-2017. [Consulta: 22 abril 2021].

## Enllaços externs

* Lloc web oficial (anglès)
# Magas

Magas és el nom dels següents personatges:
* Magas de Cirene, governador i rei de Cirene 308 a 258 aC
* Magas (príncep), príncep de Cirene
Viccionari
# Hipólito Rincón Povedano

Hipólito Rincón Povedano (Madrid, 28 d'abril de 1957), conegut com a Poli Rincón, és un exfutbolista espanyol que jugava com a davanter. Va ser internacional amb la selecció espanyola. Exerceix en l'actualitat com a col·laborador del programa radiofònic Tiempo de juego de la COPE.

## Trajectòria

Rincón va iniciar la seva carrera en el Reial Madrid Castella. Més tard, va passar pel Díter Zafra, pel Recreativo de Huelva, pel Reial Valladolid, pel Reial Madrid (de 1978 a 1981, on va guanyar dues lligues) i finalment va completar la seva carrera en el Reial Betis (de 1981 a 1989), on va viure la seva època més destacada, aconseguint la internacionalitat amb la selecció espanyola (va jugar a la Copa del Món de 1986), sent màxim golejador de primera divisió en la temporada 1982/83 i també aconseguint la final de la copa de la lliga de 1986.
En les vuit temporades que va jugar al Betis, va marcar un total de 105 gols oficials (78 en lliga, 12 a la copa, 4 en copa de la lliga, 1 en la copa de la UEFA i 10 amb la selecció espanyola), convertint-se en el màxim golejador de la història del club bètic a primera divisió amb 78 gols en 223 partits.

## Palmarès

* 2 lligues espanyoles (Primera Divisió): 1978/79 i 1979/80.
* 1 copa d'Espanya (Copa del Rei): 1979/80.
* 1 trofeu Pitxitxi: 1982/83.

## Referències

* ↑ «Hipólito Rincón Povedano». BDFutbol. [Consulta: 12 juny 2017].
* ↑ «Celebramos con Poli Rincón el 33r. del España-Malta» (en castellà). COPE, 21-12-2016. [Consulta: 12 juny 2017].
* ↑ «'Poli' Rincón dona el balón del historico España-Malta» (en castellà). ABC, 21-12-2016. [Consulta: 12 juny 2017].
* ↑ Gelo, José Manuel. «Con Poli Rincón de referencia» (en castellà). Vavel, 27-09-2016. [Consulta: 12 juny 2017].
* ↑ Morán, Miguel Ángel. «Tercer doblete de la temporada para Rubén, que se queda a dos goles de Poli Rincón» (en castellà). Marca, 20-05-2017. [Consulta: 12 juny 2017].
Hipólito Rincón Povedano amb la selecció espanyola - Caixes de navegació :
Selecció de futbol d'Espanya – Jocs Olímpics d'estiu 1980
1 Buyo •
2 Marcos •
3 Joaquín •
4 De Andrés •
5 Juanito •
6 Gajate •
7 Ángel •
8 Güerri •
9 David •
10 Víctor •
11 Urbano •
12 Espinosa •
13 Quique Ramos •
14 Rincón •
15 Agustín •
16 Urquiaga •
17 Zúñiga •
18 Dani •
Entrenador: Santamaría
Selecció de futbol d'Espanya – Copa del Món de futbol 1986
1 Zubizarreta •
2 Tomás •
3 Camacho •
4 Maceda •
5 Víctor •
6 Gordillo •
7 Señor •
8 Goikoetxea •
9 Butragueño •
10 Carrasco •
11 Julio Alberto •
12 Quique Setién •
13 Urruti •
14 Gallego •
15 Chendo •
16 Rincón •
17 Francisco •
18 Calderé •
19 Salinas •
20 Eloy •
21 Míchel •
22 Ablanedo •
Entrenador: Muñoz :
# Villalba de los Alcores

Villalba de los Alcores és un municipi de la província de Valladolid a la comunitat autònoma espanyola de Castella i Lleó.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 589 | 566 | 566 | 581 | 574 | 566 | 548 | 537 | 531 | 511 |

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | | | 19/04/1979 |
| 1983 - 1987 | | | 28/05/1983 |
| 1987 - 1991 | | | 30/06/1987 |
| 1991 - 1995 | Miguel Angel Holguín Cancio | PP | 15/06/1991 |
| 1995 - 1999 | | | 17/06/1995 |
| 1999 - 2003 | | | 03/07/1999 |
| 2003 - 2007 | Emiliano Rico Cabezudo | PSOE | 14/06/2003 |
| 2007 - 2011 | Emiliano Rico Cabezudo | PSOE | 16/06/2007 |
| 2011 - 2015 | Manuel Gutiérrez del Campo | PP | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Enllaços externs

* Diputació de Valladolid Arxivat 2007-09-27 a Wayback Machine..
# Devaraja

"Devarāja" és un terme Sànscrit que pot tenir diversos significats com a "rei déu" o "rei dels déus". En l'antic Imperi Khmer a Cambodja el terme era utilitzat en segon sentit, però només en la part sànscrita de la inscripció K. 235 de Sdok Kak Thom (en la moderna Tailàndia), una inscripció datada el 8 de febrer de 1053, referint-se a la frase khmer kamrateṅ jagat ta rāja (Senyor de l'Univers que és Rei) que descriu a la deïtat de l'Imperi Khemer esmentada en la inscripció K. 682 de Chok Gargyar (K``oh Ker) de 921 o 922 d.C.

## Imperi Khmer i Jayavarman II

En la inscripció de Sdok Kăk Thoṃ un membre d'una família brahmán descrivia als seus ancestres des de lka època de Jayavarman II (en khemer, ជ័យវរ្ម័នទី២), que al segle IX mitjançant el matrimoni amb la filla d'un rei local de la regió de Angkor va establir un regne que acabaria donant origen al fabulós Imperi Khmer, i que eren responsables del culte dels Devarāja (kamrateṅ jagat ta rāja). Els historiadors daten el regnat de Jayavarman II des de l'any 802 al 850, però les dates d'aquestes inscripcions són d'origen posterior (segle xi) i sense cap base històrica. Alguns estudiosos han intentat identificar a Jayavarman II amb Jayavarman Ibis, conegut per les seves inscripcions de Práḥ Thãt Práḥ Srĕi al sud de Kompoṅ Čàṃ (K. 103, datada entorn del 20 d'abril de 770 i de Lobŏ’k Srót en les rodalies de Kračèḥ prop de l'antiga ciutat de Śambhupura (K. 134, datada en el 781). La inscripció de Sdok Kăk Thoṃ va ser gravada uns 250 anys després del regnat de Jayavarman II, i en ella s'afirma que un sacerdot brahmán anomenat Hiraṇyadāman va realitzar un ritual del culte dels devarāja (en llengua khemer ទេវរាជា)) que va convertir al rei en un cakravartin, un monarca universal, un títol mai conegut abans en territori Khmer.

## Referències

* ↑ Claude Jacques, “The Kamrateṅ Jagat in ancient Cambodia”, Indus Valley to Mekong Delta.
* ↑ see for example Michael Vickery, Society, Economics, and Politics in Pre-Angkor Cambodia: The 7th-8th Centuries, Tokyo: The Centre for East Asian Cultural Studies for Unesco, The Toyo Bunko, 1998, p. 396: "Not only was Jayavarman II from the South; more than any other known king, he had particular­ly close links with Vyādhapura.
* 1 2 Inscriptions du Cambodge, Vol.
# Dia Internacional de la Celebració del Solstici

El Dia Internacional de la Celebració del Solstici té lloc anualment el 21 de juny, amb la finalitat de donar a conèixer les festes tradicionals que diferents cultures d'arreu del planeta celebren en relació amb el solstici.
El 20 de juny de 2019, l'Assemblea General de les Nacions Unides, en la Resolució 73/300, reconeix el 21 de juny com a Dia Internacional de la Celebració del Solstici en les seves diferents manifestacions, en una proposta iniciada pel govern bolivià. Aquest dia, que se celebra des de 2020. pretén reafirmar i protegir les tradicions i costums culturals que l'envolten, com ara Inti Raymi, We Tripantu, Willkakuti o Yasitata Guasú.

## Referències

* ↑ «Bolivia celebra el solsticio invernal 5527 con el reconocimiento de la ONU» (en castellà). EFE, 21-06-2019. Arxivat de l'original el 2022-08-20. [Consulta: 12 juny 2022].
* ↑ «Ministerio de Cultura celebra el Día Internacional del Solsticio con publicaciones en su Biblioteca Virtual» (en castellà). Gobierno de Perú, 23-05-2022. Arxivat de l'original el 2022-06-12. [Consulta: 12 juny 2022].
* ↑ «ONU reconoce el 21 de junio como “Día Internacional de Celebración del Solsticio” propuesta por BoliviaEXTERIORES» (en castellà). Ministerio de Relaciones Exteriores. Gobierno de Bolivia, 01-06-2019. Arxivat de l'original el 2022-06-13. [Consulta: 12 juny 2022].
* ↑ «73/300. Día Internacional de la Celebración del Solsticio» (en castellà). Septuagésimo tercer período de sesiones. ONU, 20-06-2019. Arxivat de l'original el 2022-06-12 [Consulta: 12 juny 2022].

## Vegeu també

* Dia Internacional dels Pobles Indígenes
* Dia Internacional dels Drets Humans
* Nit de Sant Joan

## Enllaços externs

* Lloc Oficial del Dia Internacional de la Celebració del Solstici (castellà)
# Domo-Farm Frites

L'equip Domo-Farm Frites és un antic equip belga de ciclisme en ruta que va existir durant les temporades 2001 i 2002 i que fou dirigit per Patrick Lefevere.

## Història

L'equip Domo-Farm Frites es va fundar el 2000 de les cendres de l'equip TVM-Farm Frites. També inclou la part belga del Mapei amb el seu cap, Patrick Lefevere i diversos ciclistes, comprès Johan Museeuw. L'equip és especialista en clàssiques flamenques, amb dues victòries a la París-Roubaix, el 2001 amb Knaven i amb Museeuw el 2002. Altres victòries destacades són la París-Tours de 2001 i l'etapa del Tour de França de 2002 amb final al Ventor, ambdues per Richard Virenque. En acabar-se la temporada de 2002 Farm Frites va anunciar que no renovaria el seu patrocini i l'equip es va dissoldre. Una part de l'equip s'uní a l'equip Lotto, amb els patrocinadors Domo i Axel Merckx i, l'altra part s'uní a les restes del Mapei ve també per formar el Quick Step.

## Palmarès
### Clàssiques

* París-Roubaix: 2001 (Servais Knaven); 2002 (Johan Museeuw)
* HEW Cyclassics: 2002 (Johan Museeuw)

### Grans Voltes

* Tour de França. 1 victòria d'etapa: 2002 (Richard Virenque)

### Campionats nacionals

* Campionat de Bèlgica de contrarellotge: 2001 (Leif Hoste)
* Campionat dels Estats Units en ruta: 2001 (Fred Rodriguez)

## Classificacions UCI

Fins al 1998 els equips ciclistes es trobaven classificats dins l'UCI en una única categoria. El 1999 la classificació UCI per equips es dividí entre GSI, GSII i GSIII. D'acord amb aquesta classificació els Grups Esportius I són la primera categoria dels equips ciclistes professionals. La següent classificació estableix la posició de l'equip en finalitzar la temporada.
| Temporada | Classificació per equips | Millor ciclista en la classificació individual |
| 2001 | 10è | Romans Vainsteins (12è) |
| 2002 | 15è | Johan Museeuw (16è) |

## Referències

* ↑ Arxius dels anys 1995 a 2009 Arxivat 2011-08-19 a Wayback Machine. (Web oficial de l'UCI).

## Enllaços externs

* Palmarès i plantilla de 2001 a sitiodeciclismo.net
* Palmarès i plantilla de 2002 a sitiodeciclismo.net
# Domo-kun

En Domo-kun (en japonès, どーもくん) és la mascota de la cadena de televisió japonesa NHK, i apareix a força curts animats mitjançant la tècnica stop-motion.
En Domo-kun, una petita criatura marró amb aparença de monstre estrany, té els ulls negres i una boca oberta que ens mostra les seves dents punxegudes. El seu menjar preferit és la carn de vaca amb patates; les pomes, en canvi, no li agraden gens. Acostuma a tirar-se pets descaradament quan té por.
Viu en un cau subterrani amb l'Usajii, un vell conill savi a qui l'encanta veure la televisió i beure te (en japonès, "Usagi" vol dir conill i "Oyaji", home gran).
Va ser batejat al segon capítol de la seva sèrie, quan un presentador li va dir: "Domo Konnichiwa", que vol dir "Hola a tu també". El sufix "-kun" no forma part del seu nom: aquesta partícula s'empra sovint en anomenar nois joves.
En Domo-kun ja ha esdevingut tota una icona de la societat japonesa: el 90% dels escolars el coneixen i s'hi comercialitzen tota mena d'articles basats en el personatge.
També és conegut per una imatge còmica que circula per Internet, en què apareixen dos Domo-kuns perseguint un gat. Davall la fotografia hi apareix un rètol en què es pot llegir la frase: "Cada cop que et masturbes, Déu mata un gat. Si us plau, pensa en els gats". També n'hi ha diverses variants, amb frases diverses, o imatges semblants en què els protagonistes s'intercanvien els papers i són els gats els qui persegueixen en Domo-kun.

## Enllaços externs

* Pàgina oficial d'en Domo-kun, de la NHK, en japonès.
* FAQ d'en Domo-kun, en anglès.
* En Domo-kun i el cinema Arxivat 2007-09-14 a Wayback Machine., en anglès.
* La imatge còmica d'en Domo-kun Arxivat 2007-09-27 a Wayback Machine., en català.
* Una altra imatge còmica d'en Domo-kun Arxivat 2007-09-27 a Wayback Machine., en català.
# Domodossola

Domodossola (Dòm en llombard) és una ciutat italiana de 18 068 habitants (2020), situada a la província de Verbano-Cusio-Ossola, a la regió del Piemont.

## Geografia

La ciutat es troba a la confluència de riera de Bogna amb el riu Toce. El seu terme municipal té 59,9 km² i es troba a una alçada sobre el nivell del mar que va dels 238 als 2.635 m s.l.m.
Domosossola limita amb les poblacions de Beura-Cardezza, Bognanco, Crevoladossola, Masera, Montescheno, Trasquera, Trontano i Villadossola.

## Història

En temps antics formava part del Ducat de Savoia, el qual es va fragmentar en diferents cases nobles a causa dels forts conflictes amb Àustria. Com a conseqüència va sorgir el Comtat d'Ossola, del qual Domodossola en va ser capital. Amb el temps aquest comtat va adquirir l'estatus de Ducat.
El 1910 Domodossola es va fer coneguda internacionalment gràcies a la proesa de l'aviador peruà Jorge Chávez Dartnell (1887-1910), qui va creuar els Alps amb el seu fràgil monoplà. A Domodossola l'avió de Chávez va caure quan se li van trencar les ales a causa dels forts vents. Com a conseqüència dels traumatismes d'aquest accident Chávez acabaria morint a l'hospital San Biagio de la ciutat el 27 de setembre de 1910. Avui dia, a la capital del Perú, Lima, al Districte de Miraflores, hi ha un parc anomenat Domodossola en memòria de la ciutat piemontesa on va morir Jorge Chávez Dartnell després d'aconseguir la gesta de creuar els Alps.
El 1946, quan el Regne d'Itàlia, es va convertir en la República Italiana, van ser abolits els títols nobiliaris i Domodossola va perdre el seu estatut de ducat depenent de la corona italiana, i va passar a formar part de la república.

## Transport

L'estació de tren internacional de Domodossola, inaugurada el 1906, es troba a la històrica línia del túnel del Simplon, que prové de Brig a Suïssa i travessa el massís durant gairebé 20 km. Abans de l'obertura del túnel de la carretera de Saint-Gothard, el trànsit rodat entre el nord-oest d'Itàlia i el nord dels Alps es feia principalment pel pas del Simplon a través de Domodossola.
L'estació de Domodossola és també el punt de sortida del ferrocarril Centovallina que uneix Domodossola amb Locarno, mitjançant una línia de via mètrica electrificada de 52 km³.

## Fills il·lustres de Domodossola

* Giovanni Capis (segle xvi), jurista i historiador.
* Gianfranco Contini (1912-1990), escriptor.
* Massimiliano Blardone (1979-), esquiador alpí.
* Andrea Accomazzo (1970-), Científic i cap de la missió espacial Rosetta.

## Referències

* ↑ «Bilancio demografico anno 2020 - Gennaio (dati provvisori) - Provincia: Verbano-Cusio-Ossola» (en italià). Geo Demo, 2020. [Consulta: 12 gener 2021].
* ↑ «Le 28 février 1910 dans le ciel : 1er vol de Géo Chavez en tant que pilote breveté» (en francès). Air Journal, 28-02-2011. [Consulta: 12 gener 2021].
# Gol Televisión

Gol, anteriorment conegut com a Gol Televisión i Gol T, és un canal de televisió espanyol, que emet a través de la televisió digital terrestre, la televisió per cable i televisió per internet. És propietat de Mediapro.
El dia 14 d'agost de 2009, inicià les emissions, en el canal on abans es rebia el segon canal de laSexta, Hogar 10, quan el govern espanyol va autoritzar els operadors de televisió a oferir TDT de pagament, fet que va ser aprofitat per Mediapro per engegar el nou canal. Aquesta decisió no ha estat exempta de polèmica. Hom assegura que el procediment d'urgència del decret i la proximitat ideològica entre Jaume Roures, de Mediapro i l'aparell del PSOE impliquen un tracte de favor, fet que critiquen grups com PRISA.
Finalment, el dia 30 de juny de 2015 va tancar el canal a favor de la versió espanyola de Bein Sports, un canal d'Al-Jazeera produït per Mediapro. A la TDT, en canvi, va ser substituït per una nou canal d'Atresmedia anomenat Mega.

## Referències

* ↑ «Gol TV sustituye a Hogar 10 en la TDT» (en castellà). elcorreo.com, 14-08-2009. [Consulta: 10 març 2011].
* ↑ Neix Gol Televisió, el primer canal de TDT de pagament, consultat el 15-08-2009.
* ↑ PRISA denuncia l'"intervencionisme" de l'Executiu en matèria audiovisual (castellà), consultat el 15-08-2009.

## Enllaços externs

* Web oficial de Gol Televisión
# Torrent de la Baga de l'Abellar

El torrent de la Baga de l'Abellar és un torrent del terme municipal de Monistrol de Calders, al Moianès.
Es forma en el racó de l'extrem sud-oest del Sot de l'Abellar, prop de la Font de l'Esquirol, des d'on davalla cap al nord-est, per, després, anar girant cap a llevant fent una ampla corba cap al sud i altre cop cap al nord-est i altre cop cap a llevant, per travessar la carretera B-124 a la zona dels Casalons i finalment abocar-se en el torrent de l'Om a prop del Camp del Mestre Plans.

## Bibliografia

* ERILL I PINYOT, Gustau, GUAL I PURTÍ, Jordi (fotografies) i MANENT I ORISTRELL, Llibert (cartografia). Monistrol de Calders: El poble dels pagesos enginyers. Moià-Monistrol de Calders: Gràfiques Ister. Ajuntament de Monistrol de Calders, 2006. (Col·lecció Pedra i aigua, 1). DL. B-54.339/2006
* PERARNAU I LLORENS, Jaume i PIÑERO I SUBIRANA, Jordi. Monistrol de Calders. La seva història i el seu patrimoni. Monistrol de Calders: Ajuntament de Monistrol de Calders, 1993. Sense ISBN.
# Torrent de la Baga de la Corriola

El torrent de la Baga de la Corriola és un torrent que discorre pel terme municipal de Monistrol de Calders, de la comarca del Moianès.
Es forma al sud-oest de la masia del Bosc, als Camps del Francesc, al nord-est del Serrat del Feliu. Des d'aquell lloc davalla cap al nord-oest, el primer tram molt marcadament cap al nord, després cap a ponent, més tard altre cop cap al nord i, finalment, cap al nord-oest, per abocar-se en el Torrent de Bellveí als Fondos de Mas Pujol. Poc abans ha rebut per l'esquerra l'afluència del torrent de Mussarra.

## Bibliografia

* ERILL I PINYOT, Gustau, GUAL I PURTÍ, Jordi (fotografies) i MANENT I ORISTRELL, Llibert (cartografia). Monistrol de Calders: El poble dels pagesos enginyers. Moià-Monistrol de Calders: Gràfiques Ister. Ajuntament de Monistrol de Calders, 2006. (Col·lecció Pedra i aigua, 1). DL. B-54.339/2006.

## Enllaços externs

* El Torrent de la Baga de la Corriola i el seu entorn a l'Institut Cartogràfic de Catalunya
# Greenport (Comtat de Columbia)

Greenport és un poble del Comtat de Columbia (Nova York) als Estats Units d'Amèrica.

## Demografia

Segons el cens dels Estats Units del 2000 Greenport tenia 4.180 habitants, 1.777 habitatges, i 1.144 famílies. La densitat de població era de 86 habitants/km².
Dels 1.777 habitatges en un 25,9% hi vivien nens de menys de 18 anys, en un 48,8% hi vivien parelles casades, en un 11,8% dones solteres, i en un 35,6% no eren unitats familiars. En el 29,8% dels habitatges hi vivien persones soles el 16,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,28 i el nombre mitjà de persones que vivien en cada família era de 2,83.
Per edats la població es repartia de la següent manera: un 21,1% tenia menys de 18 anys, un 6,4% entre 18 i 24, un 26,8% entre 25 i 44, un 25,1% de 45 a 60 i un 20,6% 65 anys o més.
L'edat mediana era de 42 anys. Per cada 100 dones de 18 o més anys hi havia 87,8 homes.
La renda mediana per habitatge era de 37.394 $ i la renda mediana per família de 47.452 $. Els homes tenien una renda mediana de 35.250 $ mentre que les dones 26.381 $. La renda per capita de la població era de 20.543 $. Entorn del 6,1% de les famílies i el 10,3% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Greenport». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Greenport». American Fact Finder. Oficina del Cens dels Estats Units, 12-01-2010.

## Enllaços externs

* Informació sobre la història de Greenport (anglès)
* http://www.sunycgcc.edu
* http://www.olana.org